Stjórnvöld láta mjög til sín taka á sviði mannréttinda og hafa í auknum mæli sett kynjajafnrétti og réttindi hinsegin fólks á oddinn í málflutningi alþjóðlega . Í auðlinda - og umhverfismálum fer saman mikilvægi þess að verja rétt Íslands til auðlindanýtingar með sjálfbærum hætti og ábyrg stefna í loftslagsmálum og umhverfisvernd . Það skiptir miklu máli , meðal annars vegna framgöngu Rússa í Úkraínu og aukinnar spennu í samskiptum við Rússland . Öflug þátttaka í fjölþjóðasamvinnu á ýmsum sviðum er nauðsynleg til að bregðast við margvíslegum vanda sem steðjar að Vesturlöndum . Ekki verður fundin lausn á flóttamannavandanum nema með fjölþjóðlegu átaki , fyrst og fremst til að leitast við skapa þær aðstæður að fólk þurfi ekki að flýja heimkynni sín vegna ófriðar og neyðar , en einnig þarf að gera viðeigandi öryggisráðstafanir á landamærum og bregðast við komu flóttamanna og hælisleitenda . Virðing fyrir mannréttindum er ein af grunnstoðum utanríkisstefnunnar og eru íslensk stjórnvöld málsvarar mannréttinda á vettvangi fjölþjóðastofnana og gagnvart einstökum ríkjum . Sérstök áhersla hefur verið lögð á jafnrétti kynjanna og hefur umtalsverðri vinnu og fé verið varið til jafnréttisbaráttunnar á síðustu árum . Hvert tækifæri hefur verið nýtt til að halda á lofti jafnrétti kynjanna , réttindum hinsegin fólks og réttindum barna .